钦定古今图书集成/历象汇编/庶征典/第011卷 > 册府元龟 > 《帝王罪己》
## 钦定古今图书集成/历象汇编/庶征典/第011卷 > 册府元龟 > 《帝王罪己》

《书》曰：“万方有罪在予一人”《诗》曰：“谓天盖高不敢不局”
斯戒惧之谓矣。盖夫居司牧之重为神祇之主克相
上帝以绥四方其或民之多僻自投于罪罟天或降
灾以至于谪见事有过举之失岁罹荐饥之患德教
之靡究风化之或愆乃复归过于躬引咎自责周旋
抑畏不遑宁处以至贬损奉养之具咨求忠谠之议
发于感涕，以致其诚心；形于诏令，以申乎诞告。天地
之眚，勿移于股肱；民庶之戾，不加乎刑辟。用能精忠
内激，善气交应，群伦夺而思效，星象灭而韬芒，盛德
孔昭，大勋举集。《传》所谓“禹汤罪己，其兴也勃焉”，兹不
诬也。